অসুস্থ বুদ্ধদেব ভট্টাচার্য, প্রবল শ্বাসকষ্ট নিয়ে ভর্তি আইসিসিইউতে
খবর প্রতিবেদন | প্রকাশিত ০৭ সেপ্টেম্বর, ২০১৯ ০০:১৬:০০
পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য গুরুতর অসুস্থ। গতকাল শুক্রবার সন্ধ্যায় তাঁকে দক্ষিণ কলকাতার একটি বেসরকারি হাসপাতালে ভর্তি করানো হয়েছে। আইসিসিইউতে রেখে প্রাক্তন মুখ্যমন্ত্রীর কী কী সমস্যা তা পরীক্ষা করে দেখা হচ্ছে বলে ওই হাসপাতাল সূত্রে খবর।
বেশ কিছু দিন ধরেই অসুস্থ বুদ্ধদেবু ভট্টাচার্য। গত বৃহস্পতিবার থেকে তা বাড়তে শুরু করে। প্রচণ্ড শ্বাসকষ্ট সঙ্গে রক্তচাপ অত্যধিক নেমে যায়। বুদ্ধবাবুর পারিবারিক সূত্রে খবর, এ দিন তাঁর স্বাস্থ্যের আরও অবনতি হয়। পারিবারিক চিকিৎসক ফুয়াদ হালিম তাঁকে অবিলম্বে হাসপাতালে ভর্তি করানোর পরামর্শ দেন। এর পর তাঁকে এ্যাম্বুল্যান্সে করে দক্ষিণ কলকাতায় ওই হাসপাতালে নিয়ে যাওয়া হয়। সেখানে বুদ্ধবাবুকে সঙ্গে সঙ্গেই আইসিসিইউ-তে ভর্তি করানো হয়। সেখানে রয়েছেন বুদ্ধবাবুর স্ত্রী এবং মেয়ে। পাঁচ জনের একটি মেডিক্যাল টিম গঠন করা হয়েছে। তাঁরাই বুদ্ধবাবুর শারীরিক পরিস্থিতির দিকে সর্বক্ষণ নজর রাখছেন।
হাসপাতাল সূত্রে জানানো হয়েছে, বুদ্ধবাবুর শ্বাসকষ্ট আগের তুলনায় একটু কমেছে। তাঁর শারীরিক পরিস্থিতি একটু স্থিতিশীল।
বুদ্ধবাবুর অসুস্থতার খবর পেয়ে হাসপাতালে পৌঁছান মুখ্যমন্ত্রী মমতা বন্দ্যোপাধ্যায়। সেখান থেকে বেরিয়ে তিনি বলেন, “বুদ্ধবাবুর শারীরিক পরিস্থিতি আগের তুলনায় একটু ভাল। তাঁকে রক্ত দিতে হবে। উনি তাড়াতাড়ি সুস্থ হয়ে বাড়ি ফিরে যান, এটাই প্রার্থনা করছি।” প্রাক্তন মুখ্যমন্ত্রীকে দেখতে হাসপাতালে গিয়েছেন সিপিএমের রাজ্য সম্পাদক সূর্যকান্ত মিশ্র।
সিপিএম নেতা মহম্মদ সেলিম টুইট করে বলেন, “বুদ্ধদাকে হাসপাতালে ভর্তি করা হয়েছে। অযথা দুশ্চিন্তার কারণ নেই। তাঁর শারীরিক অবস্থা চিকিৎসকদের তত্ত্বাবধানে উন্নতির দিকে।” সূত্র : আনন্দবাজার অনলাইন।
২০ ফেব্রুয়ারী, ২০২০ ০০:৫৪
করোনা ভাইরাসে সিঙ্গাপুরে এক বাংলাদেশির অবস্থা সঙ্কটাপন্ন
২০ ফেব্রুয়ারী, ২০২০ ০০:০৯